สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 12 พ.ค.60
15 พ.ค. 2560

ดัชนีดาวโจนส์ตลาดหุ้นนิวยอร์กปิดลบ เมื่อวันศุกร์ (12 พ.ค.) เนื่องจากการที่ประธานาธิบดีโดนัลด์ ทรัมป์ประกาศปลดนายเจมส์ โคมีย์ ผู้อำนวยการสำนักงานสอบสวนกลางสหรัฐ (FBI) พ้นจากตำแหน่ง ได้สร้างความกังวลต่อนักลงทุนเกี่ยวกับแผนการดำเนินนโยบายกระตุ้นเศรษฐกิจ
ดัชนีเฉลี่ยอุตสาหกรรมดาวโจนส์ปิดที่ 20,896.61 จุด ลดลง 22.81 จุด หรือ -0.11% ดัชนี S&amp;P500 ปิดที่ 2,390.90 จุด ลดลง 3.54 จุด หรือ -0.15% ดัชนี NASDAQ ปิดที่ 6,121.23 จุด เพิ่มขึ้น 5.27 จุด หรือ +0.09%
 
ตลาดหุ้นยุโรปปรับตัวขึ้น เมื่อวันศุกร์ (12 พ.ค.) โดยได้ภาวะการซื้อขายได้รับปัจจัยหนุนจากหุ้น Vivendi บริษัทสื่อจากฝรั่งเศส เจ้าของค่ายเพลงยูนิเวอร์ซัล มิวสิค กรุ๊ป และหุ้นแอสทราเซเนก้า ซึ่งเป็นบริษัทยารายใหญ่จากอังกฤษ
ดัชนี Stoxx Europe 600 เพิ่มขึ้น 0.3% ปิดที่ 395.63 จุด
ดัชนี CAC-40 ตลาดหุ้นฝรั่งเศสปิดที่ 5,405.42 จุด เพิ่มขึ้น 22.00 จุด หรือ +0.41% ดัชนี DAX ตลาดหุ้นเยอรมันปิดที่ 12,770.41 จุด เพิ่มขึ้น 59.35 จุด หรือ +0.47% ดัชนี FTSE 100 ตลาดหุ้นลอนดอนปิดที่ 7,435.39 จุด เพิ่มขึ้น 48.76 จุด หรือ +0.66%
 
ตลาดหุ้นลอนดอนปิดบวก เมื่อวันศุกร์ (12 พ.ค.) โดยบรรยากาศการซื้อขายได้รับปัจจัยหนุนจากการพุ่งขึ้นของหุ้นแอสทราเซเนก้า ซึ่งเป็นบริษัทยารายใหญ่จากอังกฤษ และการอ่อนค่าของสกุลเงินปอนด์
ดัชนี FTSE 100 ปิดที่ 7,435.39 จุด เพิ่มขึ้น 48.76 จุด หรือ +0.66%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (12 พ.ค.) ขานรับคาดการณ์ว่ากลุ่มโอเปกจะขยายเวลาปรับลดการผลิตน้ำมันไปจนถึงสิ้นปี
สัญญาน้ำมันดิบ WTI ส่งมอบเดือนมิ.ย. เพิ่มขึ้น 1 เซนต์ หรือ 0.02% ปิดที่ 47.84 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. เพิ่มขึ้น 14 เซนต์ หรือ 0.28% ปิดที่ 50.91 ดอลลาร์/บาร์เรล
 
สกุลเงินดอลลาร์สหรัฐอ่อนค่า เมื่อเทียบตระกร้าสกุลเงินหลักในการซื้อขายที่ตลาดนิวยอร์กเมื่อวันศุกร์ (12 พ.ค.) เนื่องจากนักลงทุนเข้าเทขายดอลลาร์สหรัฐ ซึ่งจัดเป็นสินทรัพย์เสี่ยง หลังจากสหรัฐเปิดเผยข้อมูลเศรษฐกิจซึ่งออกมาต่ำกว่าคาดการณ์
ยูโรแข็งค่าขึ้นเมื่อเทียบดอลลาร์สหรัฐ สู่ระดับ 1.0920 ดอลลาร์สหรัฐ จากระดับ 1.0868 ดอลลาร์สหรัฐ ปอนด์อ่อนค่าลงสู่ระดับ 1.2879 ดอลลาร์สหรัฐ จากระดับ 1.2886 ดอลลาร์สหรัฐ และดอลลาร์ออสเตรเลียแข็งค่าสู่ระดับ 0.7391 ดอลลาร์สหรัฐ จากระดับ 0.7375 ดอลลาร์สหรัฐ
ดอลลาร์สหรัฐอ่อนค่าลงสู่ระดับ 113.43 เยน จากระดับ 113.93 เยน, อ่อนค่าลงสู่ระดับ 1.0021 ฟรังก์สวิส จากระดับ 1.0071 ฟรังก์ และขยับขึ้นสู่ระดับ 1.3713 ดอลลาร์แคนาดา จากระดับ 1.3690 ดอลลาร์แคนาดา
 
สัญญาทองคำตลาดนิวยอร์กปิดบวก เมื่อวันศุกร์ (12 พ.ค.) โดยได้รับแรงหนุนจากการอ่อนค่าของดอลลาร์สหรัฐ หลังจากสหรัฐเปิดเผยข้อมูลเศรษฐกิจที่ออกมาต่ำกว่าคาด
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 3.5 ดอลลาร์ หรือ 0.29% ปิดที่ 1,227.70 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 13.7 เซนต์ หรือ 0.84% ปิดที่ 16.402 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 20 เซนต์ หรือ 0.02% ปิดที่ 917.5 ดอลลาร์/ออนซ์